Leon de Trípols

Leon de Trípols es un renegat e un marin grèc de la premiera partida dau sègle X qu'èra au servici deis Arabes. Nascut dins una familha bizantina, foguèt capturat per d'Arabes e convertit a l'islam. Comencèt alora una carriera de marin que li permetèt de venir amirau. Durant leis ans 900-910, menèt divèrseis expedicions en Mar Egèa còntra lei vilas e lei naviris bizantins. En particular, capitèt de pilhar Tessalonica en 904(fr) Louis Bréhier, Vie et mort de Byzance, Albin Michel, p. 130., menacèt Constantinòble tres ans pus tard e infligiguèt una importanta desfacha a la flòta imperiala en 912. Demorèt una menaça importanta fins a la destruccion de sa flòta en 924 per Joan Radinos. Segon lei racòntes de la batalha, capitèt de s'enfugir mai la fin de sa vida es desconeguda.

 Liames intèrnes 

 Empèri Bizantin.

 Bibliografia 

 (en) Rashad Khoury Odetallah, "Leo Tripolites - Ghulām Zurāfa and the Sack of Thessaloniki in 904", Byzantinoslavica, 56 (1) : 97–102.

 Nòtas e referéncias